
OBČINA IZOLA - COMUNE DI ISOLA 

Članom občinskega sveta
ZADEVA:
Neposredna prodaja zemljišča s parc. št. 520 k.o. Dvori; obrazložitev

Vladimir TRČELJ in Klavdija TRČELJ, oba iz Izole, Klanec 6, solastnika parc. št. 521 k.o. Dvori, in sicer vsak do ½ od celote sta z vlogo z dne 13.06.2005 zaprosila za odkup parc. št. 520 k.o. Dvori, kot dela gradbene parcele k  stanovanjskemu objektu.
V postopku pridobitve gradbenega dovoljenja za nadomestno gradnjo stanovanjskega objekta s povečanimi gabariti na parc. št. 521 k.o. Dvori je bila izdelana tudi projektna dokumentacija, ki jo je izdelal Proart d.o.o., Frenkova ulica 7/II, Ankaran, proj. št. 477/05, datum junij 2005, v kateri je določena razširjena gradbena parcela za zgoraj navedeni objekt in zajema poleg parc. št. 521, tudi parc. št. 520 in parc. št. 522, obe k.o. Dvori. Ob vpogledu v UN Korte, je pristojni organ ugotovil, da parcela št. 520 v izmeri 160 m2 k.o. Dvori, ni samostojno zazidljiva, niti ne more biti del katere druge gradbene parcele, saj je z dveh strani omejena s cesto.
Vrednost zemljišča s parc. št. 520 k.o. Dvori v izmeri 160 m2 je določena na podlagi cenitvenega poročila o izračunu primerjalne tržne vrednosti za 1 m2 zemljišča in znaša 20.499,66 SIT/m2 na dan 31.08.2005, oziroma 3.279.945,60 SIT.

Komisija za vodenje in nadzor prodaje občinskega premoženja je predmetno prodajo obravnavala in sprejela sklep, s katerim predlaga, da se strankama Vladimirju in Klavdiji TRČELJ proda parc. št. 520, k.o. Dvori kot del gradbene parcele k stanovanjskemu objektu stoječemu na parc. št. 521 k.o. Dvori, in sicer za ceno 20.499,66 SIT/m2 na dan 31.08.2005.
Ker gre za prodajo zemljišča, ki je potrebno za smotrno izkoriščanje in zaokrožitev gradbene parcele, kot to določa šesta alinea 91. člena Zakona o urejanju prostora (Uradni list RS, št. 110/2002 in 8/2003), lahko občina ta zemljišča proda s sklenitvijo neposredne pogodbe. Nepremičnina je vključena v letni načrt prodaje stvarnega premoženja, in sicer pod točko 9 – Prodaja delov gradbenih parcel. 

Predlagani sklep velja kot sprejem posamičnega programa prodaje v skladu z Zakonom o javnih financah ter Uredbo o pridobivanju, razpolaganju in upravljanju s stvarnim premoženjem države in občin.

Glede na to, da je izkazan interes za nakup zemljišča, da je neposredna prodaja zemljišča, skladno s šesto alineo 91. člena Zakona o urejanju prostora možna, predvidena v načrtu prodaje stvarnega premoženja za leto 2005, predlagamo članom Občinskega sveta, da sprejmejo sklep o neposredni prodaji parcele št. 520 v izmeri 160 m2 k.o. Dvori, Klavdiji TRČELJ in Vladimirju TRČELJU, oba iz Izole, Klanec 6, in sicer za ceno 20.499,66 SIT/m2 na dan 31.08.2005.

Obrazložitev pripravil:

Urad za okolje, prostor,
Gospodarstvo in nepremičnine

Oddelek za nepremičnine

Vodja oddelka:







Županja:

Ana Jamnik








Breda Pečan

Priloga:

· predlog sklepa

· mapna kopija

Predlog!

Občinski svet
Številka: 
465-03-48/2005
Datum:



Na podlagi 29. člena Zakona o lokalni samoupravi (Uradni list RS, št. 72/93, 6/94 - odločba US, 45/94 - odločba US, 57/94, 14/95, 20/95 - odločba US, 63/95, 73/95 - odločba US, 9/96 - odločba US, 39/96 - odločba US, 44/96 - odločba US, 26/97 - dopolnitev, 70/97, 10/98, 68/98 - odločba US, 74/98, 12/99 - sklep US, 16/99 - popravek sklepa US, 59/99 - odločba US, 70/00, 100/00, 28/01 - odločba US,  16/2002 – odločba US, 51/02, 108/03 – odločba US in 72/2005) ter 100. člena Statuta Občine Izola (Uradne objave, št. 15/99, 8/00 in 8/2005), je Občinski svet občine Izola na seji, dne _________________ sprejel, naslednji

S K L E P

1.

Občina Izola proda Klavdiji TRČELJ iz Izole, Klanec 6 in Vladimirju TRČELJU iz Izole, Klanec 6, parc. št. 520 v izmeri 160 m2 k.o. Dvori kot del gradbene parcele k stanovanjskemu objektu Korte 15, Izola, stoječemu na parc. št. 521 k.o. Dvori.
2.

Nepremičnina iz prve točke tega sklepa se proda kupcema, in sicer vsakemu do ½ od celote, z neposredno pogodbo za ceno 20.499,66 SIT/m2 na dan 31.08.2005, revalorizirano na dan sklenitve pogodbe.

3.

Urad za okolje, prostor, gospodarstvo in nepremičnine, Oddelek za nepremičnine, se zadolži za pripravo pogodbe.
4.

Sklep velja kot posamični program prodaje v skladu z Zakonom o javnih financah ter Uredbo o pridobivanju, razpolaganju in upravljanju s stvarnim premoženjem države in občin.

5.

Sklep stopi v veljavo takoj.









Županja







                
  
Breda PEČAN

Sklep poslati:

· Klavdija in Vladimir Trčelj, Klanec 6, 6310 IZOLA
· zadeva 465-03-48/2005
